
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2015. gada 30. jūnija noteikumos Nr. 328 "Noteikumi par Latvijas būvnormatīvu LBN 262-15 "Elektronisko sakaru tīkli""" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Eiropas Parlamenta un Padomes 2024. gada 29. aprīļa Regula (ES) 2024/1309 par gigabitisku elektronisko sakaru tīklu ierīkošanas samazināšanas pasākumiem, Regulas (ES) 2015/2120 grozīšanu un Direktīvas 2014/61/ES atcelšanu (Gigabitiskās infrastruktūras akts) (turpmāk - Regula (ES) 2024/1309) 10. panta 4. punkts.
1.2. Mērķis
Mērķa apraksts
Nodrošināt Regulas (ES) 2024/1309 10. panta 4. punkta prasību izpildi.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Regulas (ES) 2024/1309 10.panta 4.punkts nosaka, ka līdz 2025. gada 12. novembrim dalībvalstis, apspriežoties ar ieinteresētajām personām un balstoties uz nozares paraugpraksi, pieņem attiecīgos standartus vai tehniskās specifikācijas, kas vajadzīgi 1., 2. un 3. punkta īstenošanai.
Tehniskās prasības elektronisko sakaru tīkliem nosaka Ministru kabineta 2015. gada 30. jūnija noteikumi Nr. 328 "Noteikumi par Latvijas būvnormatīvu LBN 262-15 "Elektronisko sakaru tīkli" (turpmāk - LBN 262-15). Šobrīd jau LBN 262-15 paredz vienotas prasības optisko tiklu projektēšanai un ierīkošanai, tai skaitā minimālās prasības ēkas piekļuves punktam, prasības, lai novērstu elektrisko kabeļu traucējumus un prasības kabeļu iekārtām. Tomēr, nav noteikta skaidras minimālās prasības, piemēram, optisko kabeļu specifikācijai, locījumu rādiusam. Tāpēc LBN 262-15 tiek papildināts ar regulējumu atbilstoši Regulas (ES) 2024/1309 10. panta 4. punkta b), c), d) un f) punktam.
Problēmas un risinājumi
Problēmas apraksts
[1] Regulas (ES) 2024/1309 10.panta 4.punkts nosaka, ka līdz 2025. gada 12. novembrim dalībvalstis, apspriežoties ar ieinteresētajām personām un balstoties uz nozares paraugpraksi, pieņem attiecīgos standartus vai tehniskās specifikācijas, kas vajadzīgi 1., 2. un 3. punkta īstenošanai. Atbilstoši elektronisko sakaru nozares sniegtajai informācijai standartu LVS EN 60793 un LVS EN 60794 sērija jau paredz vienotas prasības vispārējām kabeļsistēmām un to ierīkošanai.
Risinājuma apraksts
[1] Noteikumu projekts paredz LBN 262-15 papildināt ar 3. un 4. punktu, nosakot, ka Ekonomikas ministrija sadarbībā ar attiecīgo standartu tehnisko komiteju iesaka nacionālajai standartizācijas institūcijai saistībā ar šiem noteikumiem izstrādājamo, adaptējamo un piemērojamo standartu sarakstu.
Savukārt Nacionālā standartizācijas institūcija publicē tīmekļvietnē www.lvs.lv to Latvijas nacionālo standartu sarakstu, kurus piemēro Latvijas būvnormatīva LBN 262-15 "Elektronisko sakaru tīkli" izpildei. Ekonomikas ministrija plāno ieteikt nacionālajai standartizācijas institūcijai piemērojamo standartu sarakstā iekļaut LVS EN 60793 un LVS EN 60794 sērijas standartus.
Savukārt piemērojamos standartos ir noteiktas šādas prasības:
1. Ievadam galalietotāja telpās izmanto šādas tehnoloģijas:
Ievads galalietotāja telpās ar mikrocauruli – ieteicams telpās instalēt mikrocaurules iekštelpu instalācijai ar iekšējo/ ārējo diametru 6/10mm, ievērojot šādus nosacījumus:
-  mikrocaurulē instalētā kabeļa diametrs var būt līdz 0,7 no mikrocaurules iekšējā diametra;
-  vertikāli ēkas stāvvadā atļauts instalēt mikrocaurules posmu līdz 15 metriem, ja mikrocaurulē instalē optisko šķiedru;
-  vertikāli ēkas stāvvadā atļauts instalēt mikrocaurules posmu līdz 6 metriem, ja   mikrocaurulē instalē optisko mikrokabeli;
-  mikrocaurules no galalietotāja telpām līdz vertikālajam posmam instalē horizontāli;
-  mikrocaurules gals ir jānoslēdz ar šim nolūkam paredzētu noslēgu (gāzes bloku).
Ievads galalietotāja telpās, izmantojot minikanālus un gludas caurules  ar diametru 20mm no stāvvada līdz galalietotāja telpām;
Kombinēts ievads galalietotāja telpās, optiskos kabeļus instalējot kopā ar elektroinstalācijas izbūvi vienlaicīgi, vertikāli un horizontāli līdz telpām;
Ēkas stāvvadā optisko kabeļu instalācijai tajā iebūvē kabeļu tiltiņu vai vienu vai vairākas caurules ar gludu iekšpusi. Cauruļu skaits un diametri atkarīgi no iekšējā tīkla plānotā risinājuma.
2. Prasības optisko kabeļu tīkla piekļuves punktu izbūvei:
Individuālajā dzīvojamā mājā pie kabeļu ievada mājā vai piederošajā teritorijā (piemēram, pie ieejas vārtiņiem) novieto piekļuves punktu -  optisko kastīti, kurā var savienot no katra elektronisko sakaru komersanta  īpašumā esošo ienākošo kabeļu optisko šķiedru ar iekšējās instalācijas optisko šķiedru (ievads ēkā var tikt izveidots gan no gaisvadu līnijas, gan kabeļu kanalizācijas);
Daudzdzīvokļu mājā un lielas platības ēkā piekļuves punktu organizē kā noslēgtu optisko šķiedru sadales skapi, kura optiskajā krosā ir adapteros terminētas visas ēkā instalētās galalietotāju pieslēgumu optiskās šķiedras. Iespējami divi varianti:
- Ēkas īpašnieka optisko šķiedru sadales skapī paredzēta vieta ēkā instalēto optisko šķiedru un vairāk kā viena operatora kabeļa izvietošanai. Operators izbūvē un instalē kabeli sadales skapī, kur veic pieslēgumu ēkā izvietoto galalietotāju optiskajai šķiedrai.
- Ēkas īpašnieka optisko šķiedru sadales skapī paredzēta vieta tikai ēkā instalēto optisko šķiedru izvietošanai. Pieslēgumu ēkas īpašnieka skapī terminētajām optiskām šķiedrām veic no objektā ienākušā katra elektronisko sakaru komersanta skapja – pa elektronisko sakaru komersanta izbūvētu kabeļu tiltu ar optisko auklu vai konektorizētu optisko kabeli.
3. Prasības ēkas ievada izbūvei:
Lai nodrošinātu elektronisko sakaru komersantu piekļuvi ēkas piekļuves punktam, ēkai izbūvē kabeļu ievadu, kā arī gruntī kabeļu kanalizācijas cauruli  līdz būvei pieguļošās teritorijas robežai ar publisku infrastruktūru (piemēram, ielu). Gruntī iegulda kabeļu kanalizācijas cauruli. Kabeļu kanalizācijas caurules galā, ja nepieciešams, uzstāda abonenta kabeļu aku.
 4. Optisko kabeļu izbūve ēkās.
 Instalācijai no ēkas piekļuves punkta līdz galalietotāja pieslēguma punktam izmantojami šāda veida optiskie kabeļi, atbilstoši 1.2.apakšpunktā noteiktajai specifikācijai un nepieciešamajam šķiedru skaitam:
Horizontāli instalējams sadales kabelis un stāvvada kabelis – izvelkamo šķiedru kabelis (optiskais kabelis iekštelpu instalācijai ar kabeļa apvalkā novietotām atsevišķām šķiedrām, ar iespēju atdalīt un caur kabeļa apvalkā izveidotu logu izvilkt - izvadīt optisko šķiedru, kurai var pievienot galalietotāja telpā instalējamo abonenta ievada optisko šķiedru).
Horizontāli instalētam izvelkamo šķiedru kabelim var pieslēgt vienā ēkas stāvā izvietoto katra abonenta ievada optisko šķiedru, mikrokabeli, bruņoto optisko auklu - pie kabeļu ievada katra abonenta telpās. Šādu kabeli, kuram pieslēgtas visu stāvā esošo galalietotāju pieslēguma punkti, var tālāk instalēt arī stāvvadā līdz ēkas piekļuves punktam.
Vertikāli stāvvadā no piekļuves punkta instalētam izvelkamo šķiedru kabelim var katrā stāvā atzarot nepieciešamo optisko šķiedru skaitu, kuras sadales kastītē savieno:
-  ar abonenta ievada optisko šķiedru (ja izmanto mikrocaurules);
-  ar abonenta ievada mikrokabeli (ja izmanto mikrocaurules);
-  ar abonenta ievada bruņotu optisko spraudņauklu (optisko šķiedru aptver atsperīga metāla spirāle ar 1,6mm diametru, kas nodrošina paaugstinātu optiskās šķiedras mehānisko aizsardzību).
Izbūvējot centrālo stāvvadu, ir jānodrošina arī optisko šķiedru izvads līdz jumta sadales skapim, lai  nepieciešamības gadījumā varētu nodrošināt mobilo sakaru tīkla bāzes staciju savienojumu. Ja stāvvadi ir vairāki, attiecīgi jāparedz vairāki izvadi un sadales skapji.
 5.     Optisko kabeļu skapi, optisko kabeļu kastītes un optiskās rozetes izvēlas, ņemot vērā:
- savienojamo šķiedru skaitu, ņemot vērā rezervi attīstībai;
- saderību ar savienojamo kabeļu un šķiedru fiksācijas elementiem;
- metinājumu un spraudņu savienojumu skaitu;
- noguldāmo optisko šķiedru rezervi;
- klimatisko aizsardzību;
- piekļuves aizsardzību;
- nepieciešamo ievadu skaitu un izmērus kabeļu un optisko šķiedru ievadei/izvadei;
- saskaņā ar izvēlēto stiprinājuma veidu;
- atbilstību telpas elementu krāsu gammai;
- iespēju viegli pievienot vai atjaunināt kabeļus, nepārtraucot esošo pakalpojumu.
 
Problēmas apraksts
[2] Šobrīd jau LBN 262-15 paredz vienotas prasības optisko tiklu projektēšanai un ierīkošanai, tai skaitā minimālās prasības ēkas piekļuves punktam. Tomēr, nav noteikta skaidras minimālās prasības, piemēram, optisko kabeļu specifikācijai, locījumu rādiusam.
Risinājuma apraksts
[2] LBN 262-15 papildināts, ņemot vērā Satiksmes ministrijas sniegtos priekšlikumus, nosakot, ka ļoti augstas veiktspējas tīkla (ĻAVT) infrastruktūras iekšējai instalācijai izmanto vienmoda optiskās šķiedras vai citu ļoti augstas veiktspējas tīkla tehnisko risinājumu.
Ņemot vērā ĻAVT definīciju un nozares attīstības tendences, būvnormatīva 7.1 punkts ir formulēts tehnoloģiski neitrālā veidā, paredzot, ka iekšējai instalācijai izmanto vienmoda optiskās šķiedras vai citu ļoti augstas veiktspējas tīkla tehnisko risinājumu. Šāda pieeja nodrošina elastību dažādu tehnoloģisko risinājumu piemērošanā, tostarp FTTH (Fiber To The Home – optiskā šķiedra līdz mājoklim) un FTTB (Fiber To The Building – optiskā šķiedra līdz ēkai) gadījumos, kā arī ļauj pielāgoties turpmākai tehnoloģiju attīstībai, vienlaikus saglabājot prasību par augstu pakalpojuma kvalitāti un infrastruktūras ilgtspēju.
Optiskās šķiedras ierīkošanā minimālais lieces rādiuss nedrīkst būt mazāks par 10 mm. Optiskās šķiedras infrastruktūras instalācijas laikā minimālais rādiuss mikrocaurulēm Rmin = 30 × OD, mikrokabelim Rmin = 50 × OD, izvelkamo šķiedru kabelim Rmin = 20 × OD un iekštelpu kabeļiem Rmin = 20 × OD, kur OD ir mikrocaurules vai kabeļa ārējais diametrs.
Ēkas iekšējās fiziskās infrastruktūras optiskās šķiedras saskarnei piekļuves punktā izmanto SC/APC tipa optiskos spraudņus un adapterus. Galalietotāja telpā optisko kabeli pabeidz ar galiekārtai atbilstošu optisko spraudni vai optisko rozeti ar SC/APC tipa optisko adapteri.
Tāpat vertikālajiem un horizontālajiem kabeļu kanāliem, kas nodrošina ĻAVT, projektē, lai nodrošinātu vismaz viena optiskās šķiedras kabeļa ierīkošanu uz vienu dzīvokli. Viena dzīvokļa dzīvojamās ēkas projektē, lai ekspluatācijas laikā būtu iespējams ierīkot vismaz 2 optiskās šķiedras.
Pārējās ēkās izbūvējamo optisko šķiedru skaitu nosaka atkarībā no ēkas pielietojuma.
Lai novērstu interpretācijas risku, ka būvnormatīva  tehniskās specifikācijas var tikt attiecinātas uz visiem elektronisko sakaru tīkliem, tostarp uz operatoru īpašumā esošiem tīkliem, kas nav paredzēti koplietošanai, atzīmējams, ka:
1) Regulas 10. panta 3. punkts paredz izņēmumus, proti, līdz 2026. gada 12. februārim visas ēkas, tostarp to elementus, kas ir kopīpašumā, kurās veic nozīmīgu renovāciju, kā definēts Direktīvas 2010/31/ES 2. panta 10) punktā, aprīko ar optiskajai šķiedrai gatavu ēkas iekšējo fizisko infrastruktūru un ēkas iekšējo optiskās šķiedras instalāciju, tostarp savienojumiem līdz fiziskajam punktam, kurā galalietotājs pieslēdzas publiskajam tīklam, ja tas nesamērīgi nepalielina renovācijas darbu izmaksas un ja tas ir tehniski iespējams;
2) saskaņā ar Regulas 50. preambulu  noteikumi par optiskajai šķiedrai gatavu ēkas iekšējo fizisko infrastruktūru, piekļuves punktu un ēkas iekšējo optiskās šķiedras instalāciju neizslēdz citu veidu tehnoloģiju klātbūtni tajā pašā ēkas iekšējā fiziskajā infrastruktūrā. Ēku īpašniekiem ir tiesības ēku aprīkot ar ēkas iekšējo instalāciju papildus optiskajai šķiedrai, ar papildu ēkas iekšējo fizisko infrastruktūru, kurā iespējams izmitināt instalāciju papildus optiskajai šķiedrai, vai citiem elektronisko sakaru tīklu elementiem.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Būvniecības ierosinātāji, nekustamā īpašuma īpašnieki
būvspeciālisti
Ietekmes apraksts
Sākotnēji neliels izmaksu pieaugums, ilgtermiņā ieguvums. Īpašnieks saņem augstvērtīgu un ilgmūžīgu optisko tīklu, kas atbilst jaunajām LBN 262-15 prasībām. Nepieciešams integrēt jaunās prasības projektēšanas un būvdarbu praksē. Jauns viena dzīvokļa dzīvojamās ēkas gadījumā sadārdzinājums galvenokārt saistīts ar iespējamo papildu projektēšanas laiku un nelielām izmaiņām kabeļu kanālu izvietojumā (cauruļu un pievadu plānošanā), lai nodrošinātu rezervi nākotnes pieslēgumiem. Iespējamais projektēšanas laika izmaiņas būs pamatā tikai sākotnējā izmaiņu piemērošanas posmā līdz projektētāji būs pieraduši pie attiecīgajām izmaiņām. Materiālu izmaksas (papildu mikrocaurule vai lielāks kanāla diametrs) vienas mājas mērogā ir nenozīmīgas attiecībā pret kopējām būvniecības izmaksām. Šādas paša ēkas būtiskas pārbūves gadījumā izmaksu sadārdzinājums būs līdzīgs kā jaunbūves gadījumā.

Jauna viena dzīvokļa dzīvojamā ēka:
Materiāli:
- Aizsargcaurule (piemēram, HDPE mikrocaurule 12/8mm vai 14/10mm, piemērota guldīšanai zemē, 10 metri): ~15  €.
- Ievada blīvējums/uzmava (lai nodrošinātu ēkas hermētiskumu un aizsardzību): ~15 €.
Darbs:
- Caurules guldīšana 10 metru garumā (pieņemot, ka tranšeja jau ir izrakta citām komunikācijām): ~40  €.
- Caurules ievadīšana ēkā (urbšana caur pamatiem/sienu, hermetizācija): ~50  €.
Kopā: ~120 €

2024.gadā ekspluatācijā pieņemto jauno dzīvokļu skaits reģionos, valstspilsētās un novados (viena dzīvokļa mājas; CSP dati): 2033 [tiek pieņemts, ka citos gados situācija būs līdzīga]
Juridiskās personas
Būvniecības ierosinātāji, nekustamā īpašuma īpašnieki
Elektronisko sakaru pakalpojumu sniedzēji (operatori)
Būvdarbu veicēji, projektētāji
Ietekmes apraksts
Sākotnēji neliels izmaksu pieaugums, ilgtermiņā ieguvums. Īpašnieks saņem augstvērtīgu un ilgmūžīgu optisko tīklu, kas atbilst jaunajām LBN 262-15 prasībām. Operatoriem nav jātērē resursi, lai katrā jaunā objektā ierīkotu savu unikālo tīklu. Standartizācija ļauj koncentrēties uz pakalpojumu sniegšanu, nevis fiziskās infrastruktūras pārbūvi. Nepieciešams integrēt jaunās prasības projektēšanas un būvdarbu praksē. Jaunas 24 dzīvokļu dzīvojamās ēkas gadījumā tiek lēsts, ka lielāko izmaksu sadārdzinājuma daļu veidos optisko šķiedru tīkla izbūve līdz katram dzīvoklim (agrāk tas bieži tika atstāts operatoru ziņā un šādu tīklu ierīkošanu apmaksāja operators vai dzīvokļa īpašnieks tieši vai kā daļu no sakaru pakalpojuma). Līdzīgas ēkas būtiskas pārbūves gadījumā sadārdzinājums var būt vislielākais, jo vēsturiskās vai vecās ēkās kabeļu šahtas var būt šauras vai nepietiekamas. Jaunu stāvvadu izbūve un optikas ievilkšana katrā dzīvoklī var prasīt papildu apdares darbus.

Izmaksas:
[1] Būtiski faktori, kas ietekmē galīgo summu:
Ēkas konstrukcija: Pārbūves gadījumā izmaksas augstākas, jo var nebūt pieejamas kabeļu šahtas vai kanāli, un nepieciešama sienu urbšana un vēlāka apdare.
Materiālu izvēle: Grozījumi pieļauj noteiktu elastību.
Mobilā operatora piesaiste: Dažos gadījumos attīstītājs var vienoties ar operatoru par kopīgu investīciju, taču grozījumi uzliek primāro atbildību par infrastruktūras gatavību ēkas īpašniekam (projektētājam un būvdarbu veicējam).

[2] Jauna 24 dzīvokļu dzīvojamā ēka:
Šajā gadījumā jāizbūvē pilns iekšējais tīkls no ēkas ievada sadales līdz katram dzīvoklim (vismaz 1 šķiedra uz dzīvokli).
Materiāli:
- Galvenais optiskais sadales skapis (ODF) ar piederumiem: ~250 €.
- Optiskie kabeļi (maģistrālie un abonentu kabeļi uz 24 dzīvokļiem): ~500 – 800 €.
- Kabeļi līdz dzīvokļiem un rozetes (24 gab.): ~300 – 450 €.
Kopā materiāli: 1 050 – 1500 €.
Darbs:
- Kabeļu vilkšana stāvvados un uz dzīvokļiem: ~1 200 – 1 800 €.
- Metināšana (vismaz 48 metinājuma vietas) un testēšana: ~500 – 750 €.
Kopā darbs: 1700 – 2250 €.

Daudzdzīvokļu ēkās izmaksas uz vienu dzīvokli būs salīdzinoši nemainīgas (~115 – 157 €), kas ir neliela daļa no kopējā inženiertīklu budžeta, taču nodrošina ēkas gatavību jebkura operatora pieslēgumam bez papildu urbšanas vai cita pielāgojuma nākotnē.

Tāpat jāņem vērā, ka iespējamo papildu projektēšanas laiku. Iespējamais projektēšanas laika izmaiņas būs pamatā tikai sākotnējā izmaiņu piemērošanas posmā līdz projektētāji būs pieraduši pie attiecīgajām izmaiņām (iespējamais sadārdzinājums 50 € par dzīvokli).

2024. gadā ekspluatācijā pieņemto jauno dzīvokļu skaits reģionos, valstspilsētās un novados (divu vai vairāku dzīvokļu mājas; CSP dati): 2025 [tiek pieņemts, ka citos gados situācija būs līdzīga].
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Fiziskās personas
	Kopā (fiziskās personas)
	243 960,00
	

	Būvniecības ierosinātāji, nekustamā īpašuma īpašnieki
	Jā
Vērtības nozīme:
	120,00
Izmaksas [sk. ietekmes aprakstu]
	2 033
Skaits 2024.gadā
	243 960,00
	Skatīt ietekmes aprakstu.
Veiktais atbilstības izmaksu aprēķins attiecas uz noteikumu projekta 1.6. apakšpunktā noteikto prasību nodrošināt vismaz vienas optiskās šķiedras kabeļa ierīkošanu uz vienu dzīvokli un uz noteikumu projekta 1.2., 1.3., 1.4. un 1.5. apakšpunktā noteiktajām tehniskajām prasībām attiecībā uz optiskās šķiedras tipu, instalācijas fiziskajiem parametriem un galalietotāja pieslēguma saskarni, ciktāl šo prasību izpilde ietekmē nepieciešamo materiālu apjomu un būvdarbu apjomu.

	būvspeciālisti
	Nē
	

	

	
	Būvniecības ierosinātājs (nekustamā īpašuma īpašnieks) ir   subjekts, kas sedz izmaksu pieaugumu.

	Juridiskās personas
	Kopā (juridiskās personas)
	317 925,00
	

	Būvniecības ierosinātāji, nekustamā īpašuma īpašnieki
	Jā
Vērtības nozīme:
	157,00
Izmaksas [sk.ietekmes aprakstu; maksimālā noteiktā summa]
	2 025
Skaits 2024.gadā
	317 925,00
	Skatīt ietekmes aprakstu.
Veiktais atbilstības izmaksu aprēķins attiecas uz noteikumu projekta 1.6. apakšpunktā noteikto prasību nodrošināt vismaz vienas optiskās šķiedras kabeļa ierīkošanu uz vienu dzīvokli un uz noteikumu projekta 1.2., 1.3., 1.4. un 1.5. apakšpunktā noteiktajām tehniskajām prasībām attiecībā uz optiskās šķiedras tipu, instalācijas fiziskajiem parametriem un galalietotāja pieslēguma saskarni, ciktāl šo prasību izpilde ietekmē nepieciešamo materiālu apjomu un būvdarbu apjomu.

	Elektronisko sakaru pakalpojumu sniedzēji (operatori)
	Nē
	

	

	
	Izmaksu samazinājums ir proporcināls būvniecības ierosinātāja (nekustamā īpašuma īpašnieka) izmaksu pieaugumam.

	Būvdarbu veicēji, projektētāji
	Nē
	

	

	
	Būvniecības ierosinātājs (nekustamā īpašuma īpašnieks) ir   subjekts, kas sedz izmaksu pieaugumu.

	Kopā
	561 885,00
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32024R1309
ES tiesību akta datums, izdevējinstitūcija, numurs, veids un nosaukums
29.04.2024., Eiropas Parlaments un Padome, 2024/1309, Regula par gigabitisku elektronisko sakaru tīklu ierīkošanas samazināšanas pasākumiem, Regulas (ES) 2015/2120 grozīšanu un Direktīvas 2014/61/ES atcelšanu (Gigabitiskās infrastruktūras akts)
Apraksts
Noteikumu projekts nodrošina Regulas (ES) 2024/1309 10. panta 4. punkta prasību izpildi.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	29.04.2024., Eiropas Parlaments un Padome, 2024/1309, Regula par gigabitisku elektronisko sakaru tīklu ierīkošanas samazināšanas pasākumiem, Regulas (ES) 2015/2120 grozīšanu un Direktīvas 2014/61/ES atcelšanu (Gigabitiskās infrastruktūras akts)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas (ES) 2024/1309 10.panta 4.punkta b) apakšpunkts
	Noteikumu projekta 1.2. apakšpunkts
	Pārņemtas pilnībā
	Noteikumu projekta 1.2. apakšpunkts neparedz stingrākas prasības nekā noteikts Regulas (ES) 2024/1309 vienībā.

	Regulas (ES) 2024/1309 10.panta 4.punkta c) apakšpunkts
	Noteikumu projekta 1.5. apakšpunkts
	Pārņemtas pilnībā
	Noteikumu projekta 1.5. apakšpunkts neparedz stingrākas prasības nekā noteikts Regulas (ES) 2024/1309 vienībā.

	Regulas (ES) 2024/1309 10.panta 4.punkta d) apakšpunkts
	Noteikumu projekta 1.6. apakšpunkts
	Pārņemtas pilnībā
	Noteikumu projekta 1.6. apakšpunkts neparedz stingrākas prasības nekā noteikts Regulas (ES) 2024/1309 vienībā.

	Regulas (ES) 2024/1309 10.panta 4.punkta f) apakšpunkts
	Noteikumu projekta 1.3. un 1.4. apakšpunkts
	Pārņemtas pilnībā
	Noteikumu projekta 1.3. un 1.4. apakšpunkts neparedz stingrākas prasības nekā noteikts Regulas (ES) 2024/1309 vienībā.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Regulas (ES) 2024/1309 10.panta 4.punktā nav paredzēta rīcības brīvība dalībvalstij pārņemt vai ieviest noteiktas ES tiesību akta normas.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Nav attiecināms.

	Cita informācija
	Regulas (ES) 2024/1309 10.panta 4.punkta a), e) un g) apakšpunktā minētās prasības nav jāpārņem ar grozījumiem, jo tās ir iekļautas esošajā LBN 262-15 regulējumā.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Satiksmes ministrija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Saite uz sabiedrības līdzdalības rezultātiem pieejami TAP portālā.
6.3. Sabiedrības līdzdalības rezultāti
Sabiedrības līdzdalības rezultāti apkopoti viedokļu pārskatā. Saņemti priekšlikumi no biedrības "Latvijas Informācijas un komunikācijas tehnoloģijas asociācija" un SIA "BITE Latvija". Priekšlikumi daļēji tika ņemti vērā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts un pašvaldību nekustamā īpašuma pārvaldītāji
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

